CELEX: 62022CN0218
Language: fi
Date: 2022-03-24 00:00:00
Title: Asia C-218/22: Ennakkoratkaisupyyntö, jonka Tribunale di Lecce (Italia) on esittänyt 24.3.2022 – BU v. Comune di Copertino

20.6.2022   
            
            
               FI
            
            
               Euroopan unionin virallinen lehti
            
            
               C 237/36
            
         
      Ennakkoratkaisupyyntö, jonka Tribunale di Lecce (Italia) on esittänyt 24.3.2022 – BU v. Comune di Copertino
      (Asia C-218/22)
      (2022/C 237/46)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale di Lecce
      
         Pääasian asianosaiset
      
      
         Kantaja: BU
      
         Vastaaja: Comune di Copertino
      
         Ennakkoratkaisukysymykset
      
      
                  1)
               
               
                  Onko tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (1) 7 artiklaa ja Euroopan unionin perusoikeuskirjan 31 artiklan 2 kohtaa tulkittava siten, että ne ovat esteenä pääasian oikeudenkäynnin kohteena olevan kaltaiselle kansalliselle lainsäädännölle (eli 6.7.2012 annetun asetuksen (decreto-legge) nro 95 – Kiireelliset määräykset julkisten menojen tarkastuksesta pitämällä samalla kansalaisten palvelut ennallaan sekä pankkialan yritysten taseen vahvistamiseksi toteutettavista toimenpiteistä – sellaisena kuin se on muutettuna muutettu laiksi 7.8.2012 annetun lain nro 135 1 §:n 1 momentilla, 5 §:n 8 momentille), jossa säädetään julkisten menojen hillitsemiseksi sekä julkisen työnantajan työn järjestämiseen liittyvistä syistä kiellosta, jonka mukaan vuosilomia ei saa korvata rahalla, jos julkishallinnon työntekijä irtisanoutuu vapaaehtoisesti,
                  ja lisäksi
               
            
                  2)
               
               
                  mikäli edellä esitettyyn vastataan myöntävästi – onko tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklaa ja Euroopan unionin perusoikeuskirjan 31 artiklan 2 kohtaa tulkittava siten, että niissä edellytetään julkishallinnon työntekijän osoittavan, että hänen on ollut mahdotonta pitää vuosilomiaan työsuhteen aikana?
               
            
         (1)  EUVL 2003, L 299, s. 9.